EkBass/fiwiki-20250220-pages-articles huggingface dataset:
Lily Saxén

Lily (Lilly) Ottilia Maria Saxén (25. elokuuta 1861 Turku – 11. lokakuuta 1927 Kuokkala) oli suomalainen ruotsin kielellä kirjoittanut runoilija joka käytti nimimerkkejä Fågel Blå ja Fågelfri. Saxénin vanhemmat olivat rovasti Karl Johan August Saxén ja Jeanne-Marie Vilenius. Hän kävi tyttökoulun ja suoritti myös muun muassa sähköttäjän tutkinnon. Saxén työskenteli eräissä ruotsinkielisissä maaseutulehdissä (Viborgsbladet, Östra Nyland) ja oli puoli vuotta Arbetaren-lehden toimitussihteerinä. Hän käänsi ruotsin kielelle suomalaista kansanrunoutta (kolmiosainen kokoelma Ur den finska sången) ja kirjoitti myös itse runoja sekä yhden lastenkirjan. == Teoksia == * Ur den finska sången samt några ryska skalder, tolkningen af Fågel Blå. Edlund, Helsingfors 1891 * Ur den finska sången, 2. häftet. Söderström, Helsingfors 1892 * Poetiska synder. Söderström, Helsingfors 1894 * Ur den finska sången, tredje häftet : Några yngre diktare jämte en inledningssång; af Fågel Blå och Oksanen. Viborgsbladet, Viborg 1898 * Dikt och sägen, af Fågel Blå. Lilius & Hertzberg, Helsingfors 1902 * Sex kissar : en berättelsebok tillegnad de yngsta djurvännerna af Fågel Blå. Söderström, Helsingfors 1905 == Lähteet == * * Ossian Mesterton's genealogy pages : Herman Papken och hans avkomlingar sammanlagt 178 tabeller : tabell 80 : Lily Saxénin elämäkertatiedot * Teoslista Fennica-tietokannasta Luokka:Suomalaiset runoilijat Luokka:Vuonna 1861 syntyneet Luokka:Vuonna 1926 kuolleet
Phra Ruang -dynastia

Phra Ruang -dynastia hallitsi Thaimaan edeltäjää Sukhothain kuningaskuntaa vuodesta 1238. Dynastian aikana kehitettiin thai-kirjoitusHeikkilä-Horn, s.112 ja heimoista alkoi kehittyä nykyisin tunnettu thai-kansa.Petersen, s.310 Laajimmillaan kuninkaiden valta ulottui 1284 Mekong-joelta Ligoreen.Petersen, s.316 Naapurimaan Lannan tavoin yhteiskunta perustui Sakdina- järjestelmään.Heikkilä-Horn, s.105 Dynastian mukaan on nimetty kuninkaallisen Siamin laivaston R-luokan hävittäjä. ==Phra Ruang -dynastia (1238–1438)== Nimi Hallituskauden alku Hallituskauden loppu Kuolema Sukulaisuussuhde edeltäjiin Pho Khun Sri Indraditya (Pho Khun Bang Klang Hao) 1239 1279 30 vuotta 1279 30 vuotta Sukhothain ensimmäinen kuningas Pho Khun Ban Muang 1279 1 vuosi 1279 1 vuosi 1279 1 vuosi Sri Indradityan poika Pho Khun Ram Khamhaeng Suuri (Pho Khun Ram Racha) 1279 1298 19 vuotta 1298 19 vuotta Ban Muangin nuorempi veli Sri Indradityan poika Phaya Lerthai 1298 1323 25 vuotta 1323 25 vuotta Ram Khamhaengin poika Phaya Nguanamthom 1323 1347 24 vuotta 1347 24 vuotta Lerthain serkku Ban Muangin poika Phaya Lithai (Phra Maha Thammaracha I) 1347 1368 21 vuotta 1368 21 vuotta Nguanamthomin serkku Lerthain poika Ayutthayan kuninkaan alakuninkaana Ayutthayan kuninkaan alakuninkaana Ayutthayan kuninkaan alakuninkaana Ayutthayan kuninkaan alakuninkaana Ayutthayan kuninkaan alakuninkaana Ayutthayan kuninkaan alakuninkaana Phaya Leuthai (Phra Maha Thammaracha II) 1368 1399 31vuotta 1399 31vuotta Lithain poika Phaya Saileuthai (Phra Maha Thammaracha III) 1400 1419 19 vuotta 1419 19 vuotta Leuthain poika Phaya Borommapan (Phra Maha Thammaracha IV) 1419 1438 19 vuotta 1438 19 vuotta Saileuthain poika == Lähteet == * * === Viitteet === Luokka:Thaimaan historia
Ylä-Sallaajärvi

Ylä-Sallaajärvi on Keski-Suomessa enimmäkseen Jyväskylän Taka-Keljossa, hieman myös Muuramessa sijaitseva pieni järvi. == Maantietoa == Järven pinta- ala on 37 hehtaaria, se on 1,8 kilometriä pitkä ja 550 metriä leveä. Siinä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 1,97 miljoonaa kuutiometriä eli 0,00197 kuutiokilometriä. Sen keskisyvyys on 5,4 metriä ja suurin syvyys on 17 metriä. Syvin kohta sijaitsee järven eteläpäässä. Järven rantaviivan pituus on 4,9 kilometriä ja sen rannat ovat metsämaata. Järven ympäristön asutus on haja- asutusta, joka kuuluu osittain Muuramen Isolahden kyläasutukseen. Rannoille on rakennettu noin 20 vapaa-ajan asuntoa. Niille tulee tiet yhdystieltä 16607. Muuramen ja Jyväskylän välinen kuntaraja ylittää järven sen lounaispäässä niin, että suuri osa järvestä jää Jyväskylän puolelle. Järven pohjoispäässä sijaitsee laavu. Luusuassa on pikkutien silta. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Sallaanojan valuma- alueeseen (14.287) järvi kuuluu. Järven vedenpinnan korkeus on 134,5 metriä mpy. Järven pohjoispäähän laskee metsäoja, jonka valuma-alueella sijaitsevat esimerkiksi Pitkäjärvi (13 hehtaaria, ha), Valkonen (9 ha), Salmijärvi (2 ha), Yläinen Kotajärvi (4 ha) ja Alainen Kotajärvi. Suoraan järveen laskevat omaa ojaa myöten Pirttijärvi (6 ha) ja Ylä-Kitulampi (3 ha). Järven lasku-uoma on Sallaanoja, joka lähtee järven eteläpäästä. Se laskee ensin Myllyjärveen (5 ha), sitten Ala-Sallaajärveen (36 ha), ja lopulta Muuratjärveen. Tämä laskee Päijänteeseen lyhyttä Muuratjokea pitkin. == Lähteet == Luokka:Sallaanojan valuma-alue Luokka:Jyväskylän järvet Luokka:Muuramen järvet
Asunta

Asunta viittaa seuraaviin: *Asunta, liikennepaikka Haapamäki–Jyväskylä- rataosuudella == Sukunimi == *Anssi Asunta (s. 1938), taiteilija, lehtori ja kuvittaja *Elina Asunta (1913–2011), kuvataiteilija *Heikki Asunta (1904–1959), kirjailija ja taiteilija *Martti Asunta (s. 1955), metsänhoitaja, yrittäjä, pankin- ja yritysjohtaja, metsäneuvos *Mikko Asunta (1911–2005), poliitikko ja kansanedustaja (Kokoomus) *Mikko Asunta (1909–1992), kuvataiteilija *Samppa P. Asunta (s. 1936), kirkkoherra, suomentaja ja sanoittaja Luokka:Luettelot henkilöistä sukunimen mukaan
A. Emil Virtasalo

Arvo Emil Matti Virtasalo (16. helmikuuta 1901 Valkjärvi – 23. syyskuuta 1928 Viipuri) oli suomalainen kirjailija. Virtasalo halusi merille ja sai perheeltään vuonna 1909 luvan lähteä tutun kapteenin kanssa Lontooseen. Päästyään sinne hän karkasi ja oli sitten merimiehenä eri aluksilla vuoteen 1918 saakka. Tultuaan ampumatarvikkeita kuljettaneen aluksen mukana Kapkaupunkiin hän pestautui siellä sotamieheksi Englannin siirtomaajoukkoihin. Hän palveli aliupseerina ja partionjohtajana eri puolilla Etelä-Afrikkaa kunnes haavoittui vakavasti joulukuussa 1921. Hän sai vapautuksen palveluksesta ja palasi Suomeen. Virtasalo alkoi kirjoittaa ja hänen novellejaan julkaistiin muun muassa Viikko-Sanomat-lehdessä. Esikoiskirja Eriskummallisia juttuja Afrikasta julkaistiin vuonna 1926. Aikalaisarvioissa häntä verrattiin Jack Londoniin. == Teoksia == * Eriskummallisia juttuja Afrikasta, kuullut, nähnyt ja kokenut A. Emil Virtasalo. Kirja, Helsinki 1926 * Kadonnut keidas : kuvauksia Etelä-Afrikasta. Minerva, Helsinki 1926 * Afrikkalaisia satuja ; kuvat piirtänyt Hjalmar Löfving. Valistus 1927 == Lähteet == * * Teoslista Fennica-tietokannasta Luokka:Suomalaiset kirjailijat Luokka:Vuonna 1901 syntyneet Luokka:Vuonna 1928 kuolleet
Asunnan liikennepaikka

Asunta () on lakkautettu rautatieliikennepaikka Keuruulla Haapamäki–Jyväskylä- radalla 26 kilometriä Haapamäeltä itään. Asunnan asema-alueen hyvin säilyneeseen ja yhtenäiseen rakennuskokonaisuuteen kuuluu pysäkkirakennus, tavaramakasiini, vahtitupa, talousrakennuksia, kellari ja sauna. Alueella on myös komeaa puustoa. Radan eteläpuolella on Asunnanjärvi ja siellä on pumppuaseman hoitajan asunto, joka on kesäasuntona. Kauempana asemasta on vesitorni. Aseman läheinen rautatiesilta on vuodelta 1924. Alue on kuulunut suojelusopimuksella säilytettäviin asemiin vuodesta 1998 ja se on nykyisin luokiteltu valtakunnallisesti merkittäväksi rakennetuksi kulttuuriympäristöksi.http://www.ymparisto.fi/download.asp?contentid=59282&lan;=fi Vuonna 2008 tehdyssä selvityksessä todettiin, että rakennuksia on äskettäin kunnostettu ja ne ovat hyvässä kunnossa. Asema on poistunut asemakäytöstä ja on nykyisin asuinkäytössä.http://www.environment.fi/download.asp?contentid=89767&lan;=fi == Historia == Asunta avattiin liikenteelle 1. marraskuuta 1897. Vuosina 1895–1897 rakennettu asemarakennus tehtiin Bruno Granholmin suunnitteleman pysäkin tyyppipiirustuksen mukaan. Rakennusta laajennettiin vuonna 1900. Asunnan ratapihaa laajennettiin rataosan uudelleenrakentamisen yhteydessä 1920-luvulla. Vuonna 1924 Asuntaan rakennettiin pumppuhuone sekä uusi vesitorni ja vanha vesitorni purettiin. Asunta alennettiin laiturivaihteeksi 1976 ja muutettiin miehittämättömäksi vuonna 1987. Henkilöliikenne lakkautettiin 3. kesäkuuta 1983 ja liikennepaikka lakkautettiin lopullisesti 2. kesäkuuta 1984. Asunnan asemarakennus myytiin Keuruun kaupungille 1998. Muut rakennukset siirtyivät Senaatti-kiinteistöjen omistukseen vuonna 2007. == Lähteet == Luokka:Keuruun rautatieliikennepaikat Luokka:Keski-Suomen lakkautetut rautatieliikennepaikat Luokka:Bruno Granholmin suunnittelemat rakennukset Luokka:Valtakunnallisesti merkittävät rakennetut kulttuuriympäristöt Suomessa
Sulfuryylikloridi

Sulfuryylikloridi eli sulfonyylikloridi (SO2Cl2) on rikin, hapen ja kloorin muodostama epäorgaaninen molekyyliyhdiste. Sulfuryylikloridia käytetään pääasiassa kloorausaineena orgaanisessa synteeissä. ==Ominaisuudet== Sulfuryylikloridi on väritöntä hajultaan pistävää nestettä. Se ei liukene eikä sekoitu veteen, mutta hydrolysoituu melko hitaasti veden vaikutuksesta. Hydrolysoitumista nopeuttavat muun muassa aktiivihiili ja alumiinikloridi. Pieni määrä vettä hajottaa sulfuryylikloridin klooririkkihapoksi ja runsas vesimäärä rikki- ja suolahapoksi. Myös valo nopeuttaa hydrolyysiä.Edward D. Weil, Stanley R. Sandler & Michael Gernon :Sulfur Compounds, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 09.05.2011Hans-Dietrich Lauss & Wilfried Steffens: Sulfur Halides, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 09.05.2011 :SO2Cl2 \+ H2O → HSO3Cl + HCl :SO2Cl2 \+ 2 H2O → 2 HCl + H2SO4 ==Valmistus== Sulfuryylikloridia tuotetaan kloorin ja rikkidioksidin välisellä reaktiolla. Tyypillisesti tämä suoritetaan jäähdytetyssä teräksisessä reaktorissa, jossa on katalyyttinä aktiivihiiltä. Toinen vaihtoehto on johtaa nesteytettyyn rikkidioksidiin, johon on liuotettu katalyytiksi kamferia, kloorikaasua 0 °C lämpötilassa. Tuote puhdistetaan tislaamalla. :SO2 \+ Cl2 → SO2Cl2 ==Käyttö== Sulfuryylikloridia käytetään orgaanisia molekyylejä kloorattaessa sulfonoitaessa tai liitettäessä niihin kloorisulfoniryhmiä. Sulfuryylikloridi on kloorausaineena kloridikaasuun nähden selektiivisempi ja reaktiot voidaan suorittaa miedommissa olosuhteissa esimerkiksi matalammissa lämpötiloissa lisäksi se nesteenä on helpommin käsiteltävissä. Klooraus tapahtuu radikaalimekanismilla. Reaktion initiaattorina käytetään tyypillisesti bentsoyyliperoksidia, joka synnyttää reaktiivisen sulfuryylikloridiradikaalin. Sivutuotteena radikaalin hajoamisessa muodostuu rikkidioksidia. Sulfuryylikloridia käytetään myös eräissä litiumakuissa. Näissä akuissa on litiumkatodi ja elektrolyyttinä toimivat sulfuryylikloridiin liuotetut litiumsuolat. Sulfuryylikloridi pelkistyy anodilla rikkidioksidiksi ja kloridi-ioneiksi. Vastaavalla tavoin toimii akku, joissa käytetään tionyylikloridia, mutta siihen verratuna litium-sulfuryylikloridiakusta saadaan parempi energiatiheys ja vsuurempi virta. Näillä akuilla on kuitenkin käyttöä vain tietyissä erikoissovellutuksissa. ==Katso myös== *Sulfuryylifluoridi ==Lähteet== ==Aiheesta muualla== * Luokka:Klooriyhdisteet Luokka:Rikkiyhdisteet
Sämänu

Sämänu tai samanu (سمنو) on persialaisten kansojen juhlaruoka. Sämänu saa makeutensa imellyttämällä. Se valmistetaan vehnän jyvistä, vedestä ja ruusuvedestä, nykyään myös joskus vehnäjauhojakin lisäten. Sämänua syödään kevään ensimmäisenä päivänä eli persialaisena uutena vuotena (noruz). Sämänu symboloi seitsemän aineksen Haft-Seen-juhla-aterialla hedelmällisyyttä ja vaurautta. == Katso myös == * Mämmi, suomalainen makea perinneruoka == Lähteet == Luokka:Afganistanilainen keittiö Luokka:Azerbaidžanilainen keittiö Luokka:Iranilainen keittiö Luokka:Pakistanilainen keittiö Luokka:Tadžikistanilainen keittiö Luokka:Jälkiruoat
Marquis Residences

Marquis Residences on Yhdysvaltojen Miamissa sijaitseva asuin- ja hotellikäytössä oleva pilvenpiirtäjä. Rakennusta alettiin rakentaa vuonna 2005 ja se valmistui vuonna 2009. Rakennus on 214 metriä korkea ja on Miamin viidenneksi korkein rakennus. Suunnittelijana toimi Arquitectonica-yhtiö. == Lähteet == Luokka:Miamin pilvenpiirtäjät Luokka:Miamin hotellit Luokka:Miamin asuinrakennukset Luokka:Miami-Daden piirikunnan rakennukset ja rakennelmat
Heikki Lehmus

Heikki Lehmus (sukunimi vuoteen 1901 Lindberg; 5. toukokuuta 1884 Hämeenlinna – 28. maaliskuuta 1939 Helsinki) oli suomalainen konsuli ja päätoimittaja.Konsuli Heikki Lehmus kuollut, Helsingin Sanomat, 29.03.1939, nro 85, s. 3, Kansalliskirjaston digitaaliset aineistot Lehmuksen vanhemmat olivat talonomistaja Henrik Lindberg ja Erika Tuitti. Hän kävi viisi luokkaa lyseota ja oli Etelä-Suomi-lehdessä aputoimittajana 1906–1909 sekä päätoimittajana ja lehden taloudenhoitajana vuodesta 1915 alkaen. Lehmus oli välillä Hämeen Sanomain toimitussihteerinä 1909–1915. Hän toimi Kotkan kunnallisena ammattientarkastajana 1918–1923 ja Viipurin kauppakamarin asiamiehenä Kotkassa 1923–1929. Lehmus oli Kotkan kaupunginvaltuuston jäsenenä vuodesta 1918 ja valtuuston varapuheenjohtajana 1923–1931. Hän toimi vuodesta 1928 alkaen Viron konsulina Kotkassa. Aikalaiskirja 1934 Lehmus toimi tasavallan presidentin valitsijamiehenä vuonna 1937. Hänet oli palkittu Viron Valkealla ristillä. Lehmus oli numismaatikko ja hänellä oli laaja seteli- ja metallirahakokoelma. Hänen kokoelmiinsa kuului myös muun muassa merenvahapiippuja, muistovalokuvakokoelma nimikirjoituksin, kuningas Kustaa III:n käyttämä partaveitsi ja omakätinen nimikirjoitus sekä senaattori J. K. Karilta saatu senaattorimiekka.Konsulin aarteet. Rahakokoelma, joka sisältää kultaisia, hopeisia, kuparisia, paperisia, silkkisiä, palttinaisia ja - säämiskäisiä rahoja, Seura, 05.05.1937, nro 18, s. 22, Kansalliskirjaston digitaaliset aineistot Heikki Lehmus oli naimisissa vuodesta 1909 Aino Karoliina Kangasvuori-Mobergin kanssa. == Teoksia == * Pilaesitelmiä. Huviohjelmien avuksi n:o 25. Karisto 1910, 2. painos 1918 * Kotkan V.P.K. : muistoja ja vaiheita 50-vuotistaipaleelta. Kotkan V.P.K., Kotka 1926 == Lähteet == * * Geni.com : Heikki Lehmus * Teoslista Fennica-tietokannasta ===Viitteet=== == Aiheesta muualla == Heikki Lehmuksen lehtiartikkeleita: * Kesäinen Lavansaari, Suomen Kuvalehti, 04.08.1928, nro 32, s. 18, Kansalliskirjaston digitaaliset aineistot Luokka:Suomalaiset päätoimittajat Luokka:Kotkan kaupunginvaltuutetut Luokka:Suomalaiset numismaatikot Luokka:Suomalaiset keräilijät Luokka:Vuonna 1884 syntyneet Luokka:Vuonna 1939 kuolleet
RSA Battle House Tower

RSA Battle House Tower on pilvenpiirtäjä Mobilen kaupungissa Alabamassa Yhdysvalloissa. Rakennus on 227 metriä korkea ja siten kaupungin korkein rakannus. Rakennuksen rakentaminen aloitettiin vuonna 2003, ja se valmistui vuonna 2007. Suunnittelijana toimi Thompson, Ventulett, Stainback & Associates -yhtiö. Rakennuksen omistaa Retirement Systems of Alabama -yhtiö. Pilvenpiirtäjä on nimetty pilvenpiirtäjäalueella sijaitsevan Battle House -hotellin (nimi nykyään The Battle House Renaissance Hotel) mukaan. Rakennuksessa on 20 hissiä. == Lähteet == == Aiheesta muualla == Luokka:Alabaman pilvenpiirtäjät Luokka:Mobilen rakennukset ja rakennelmat
Philosophers Without Gods

Philosophers Without Gods: Meditations on Atheism and the Secular Life on filosofian professori Louise M. Antonyn toimittama kirja, joka sisältää ateistisia esseitä kahdeltakymmeneltä nykyfilosofilta. Teoksen on julkaissut Oxford University Press vuonna 2007. == Lähteet == Luokka:Kirjat ateismista Luokka:Brittiläiset tietokirjat Luokka:Vuoden 2007 kirjat
ESTsoft

ESTsoft on vuonna 1992 perustettu eteläkorealainen tietotekniikkaa kehittävä yritys. ==ALTools tuoteperhe== On olemassa useita tuotteita, joita markkinoidaan "ALTools" tuotenimellä. Koreassa, "Al" tarkoittaa "munaa", ja monilla tuotteilla onkin tässä kategoriassa muna-aiheisia ikoneja ja maskotteja. ALTools tuotteita ovat: *ALZip - Pakkaus- ja purkuohjelma, joka tukee monia tiedostomuotoja mm. ISO:a. *ALSee - kuvien katseluohjelma. *ALPass - Internetsivujen suojausohjelma. *ALGIF - GIF animaatio-ohjelma. *ALSong - internetistä lataamista tukeva MP3-soitin. *ALShow - mediasoitinohjelma. *ALToolbar - työkalupalkki Internet Explorer-selaimelle. *ALYac - BitDefender- tekniikkaan perustuva virustorjuntaohjelma. ==Muita tuotteita== *iMan - Windows Messenger -tyylinen reaaliaikainen pikaviestintäohjelma. *Cabal Online - ESTsoftin kehittämä MMORPG-peli ==Tulevia Tuotteita== *Cabal II - Cabal Onlinen päivitetty versio jonka pelimoottorina toimii CryEngine 3. ==Lähteet== http://www.estsoft.com/ http://news.mmosite.com/content/2010-11-18/this_is_what_cabal_2_looks_like.shtml Luokka:Eteläkorealaiset yritykset Luokka:Tietotekniikkayhtiöt
What’s It All About? Philosophy and the Meaning of Life

What’s It All About? Philosophy and the Meaning of Life on filosofi Julian Bagginin kirja elämän tarkoitus -käsitteestä. Teoksen on julkaissut Granta Books vuonna 2004. == Lähteet == == Aiheesta muualla == * Erkki Hartikainen: Tasa-arvo ja demokratia elämän tarkoitukseen . Vapaa ajattelija 2004. Luokka:Kirjat ateismista Luokka:Brittiläiset tietokirjat Luokka:Vuoden 2004 kirjat
Atheism, Morality, and Meaning

Atheism, Morality, and Meaning on filosofi Michael Martinin kirja ateismista ja etiikasta. Teoksen on julkaissut Prometheus Books vuonna 2003. == Lähteet == == Aiheesta muualla == * Michael Martin: On Two Reviews of Atheism, Morality and Meaning (2003). Internet Infidels 2003. Luokka:Kirjat ateismista Luokka:Kirjat etiikasta Luokka:Yhdysvaltalaiset tietokirjat Luokka:Vuoden 2003 kirjat
Lars Haugen

Lars Haugen (s. 19. maaliskuuta 1987 Oslo) on norjalainen jääkiekkomaalivahti, joka edustaa GET-ligaenissa pelaavaa Manglerud Staria. Haugen on Manglerud Starin kasvatti. Hän siirtyi kaudeksi 2004–2005 Leksandin juniorijoukkueeseen. Kaudeksi 2006–2007 hän siirtyi aikuisten sarjaan Sparta Warriorsin riveihin. Joukkueessa hän pelasi sekä GET-liigassa että seuran kakkosjoukkueessa ykkösdivisioonassa. Kaudeksi 2009–2010 Haugen siirtyi Lørenskogiin. Kesken kauden 2010–2011 hän siirtyi lainalle Manglerud Starin joukkueeseen. Toukokuussa 2011 Haugen siirtyi KHL:n Dinamo Minskiin, joka lainasi hänet syyskuussa Ekstraligan Šahtjor Soligorskiin. Haugen toimi Norjan ykkösmaalivahtina vuoden 2011 MM-kisoissa. Kisoissa hän teki kansainvälisen läpimurtonsa Norjan voitettua Ruotsin. Haugen valittiin ottelun parhaaksi pelaajaksi. Norja selvisi turnauksessa lopulta puolivälieriin asti, jossa se hävisi Suomelle 4–1. Haugenin torjuntaprosentti turnauksessa oli 92,61. Vuoden 2012 MM-kisoissa Haugenin torjuntaprosentti oli 90,91 hänen pelatessa seitsemässä ottelussa. Haugen edusti Norjaa myös jääkiekon MM-kilpailuissa vuonna 2017, jossa hän toimi joukkueen ykkösmaalivahtina. == Lähteet == == Aiheesta muualla == * Luokka:Norjalaiset jääkiekkomaalivahdit Luokka:Vuonna 1987 syntyneet Luokka:Elävät henkilöt
Axel Törneman

Axel Törneman (28. lokakuuta 1880 Persberg, Värmlanti – 26. joulukuuta 1925 Tukholma) oli ruotsalainen taidemaalari. bukowskis.com: Axel Törneman Törneman tunnetaan monumentaalimaalarina. Tukholman kaupungintalon niin sanotun Sinisen salin maalaukset ovat hänen työtään. Myös Ruotsin valtiopäivätalossa on hänen seinämaalauksiaan. ==Taide== File:Axel Törneman - Bretagnare.jpg|Bretagnare/Bretons, 1905 File:Bretagnare I - Bretons I.jpg|Bretagnare II/Bretons II,1905 File:Axel_Törneman_Selfportrait_1905.jpg‎|Självporträtt/Selfportrait, 1905 File:Axel Törneman - Kokotter.jpg|Kokotter/Cocottes, 1905 File:Axel Törneman Nattcafé I.jpg|Nattcafé I/Night Café I, 1905 - 1906 File:Axel Törneman akv.jpg|Självporträtt/Selfportrait (watercolour) File:Axel Törneman höstjakten.jpg|Höstjakten, 1920 File:Axel Törneman -Skuggor.jpg|Skuggor/Shadows, 1925 File:Axel Törneman kiruna.jpg|Verk i Kiruna stadshus == Lähteet == == Aiheesta muualla == Luokka:Ruotsalaiset taidemaalarit Luokka:Vuonna 1880 syntyneet Luokka:Vuonna 1925 kuolleet
Per Olof von Törne

Per Olof von Törne (6. helmikuuta 1882 Viipuri – 23. lokakuuta 1940 Turku) oli suomalainen historioitsija ja professori. Vuosina 1911–1919 von Törne oli yleisen historian dosenttina Helsingin yliopistossa, ja sen jälkeen hän hoiti vuosina 1918–1940 Åbo Akademin Pohjoismaiden historian professuuria. Hän kirjoitti muun muassa Suomen Ritarihuoneen historian ja perusti aikakauskirjan Historisk Tidskrift för Finland. Per Olof von Törnen vanhemmat olivat pankinjohtaja Johan Olof Reinhold von Törne (1849–1910) ja Olga Elisabeth Alexandrine von Knorring (1856–1946). Hänen veljiään olivat säveltäjä Bengt von Törne ja toimitusjohtaja Carl von Törne. Törnen puoliso oli Ellan Augusta von Born (1882–1945). ==Teokset== * Ptoleìmeìe Fallios: Cardinal de Côme (1907) * Om Finlands skattskydlighet till påfvedömet under medeltiden (1911) * Don Juan d’Austriche et les projects de conquête de l'Angleterre (1915) * Finlands riddarhus 1818–1918 I–II (1926–35) * Stundens krav (1918) * Finland under etthundratrettio år (1943) * Parlamentarismen i Europa (1936) ==Lähteet== Luokka:Suomalaiset historioitsijat Luokka:Åbo Akademin professorit Luokka:Suomalaiset professorit Luokka:Vuonna 1882 syntyneet Luokka:Vuonna 1940 kuolleet
Tyko Hedlund

Tyko Heribert Hedlund (19. marraskuuta 1877 Teerijärvi – 17. toukokuuta 1944 Pietarsaari) oli suomenruotsalainen konttoristi ja runoilija. Pietarsaaressa asunut Hedlund kirjoitti pääosin uskonnollisaiheista runoutta perinteistä tyyliä käyttäen. Hän oli muun muassa Uudenkaarlepyyn laulujuhlien 1934 juhlarunoilija. == Teoksia == * Kärvar från Guds åker. Söderström, Helsingfors 1930 == Lähteet == * * Svenskösterbottniska författare: Tyko Hedlund (1877–1944) Luokka:Suomalaiset runoilijat Luokka:Vuonna 1877 syntyneet Luokka:Vuonna 1944 kuolleet
Ulricehamn

Ulricehamn on entinen Ruotsin kaupunki ja nykyinen Ulricehamnin kunnan keskustaajama Åsundenin järven pohjoispuolella, Länsi-Götanmaan läänissä. Taajamassa oli lähes 10 000 asukasta vuonna 2010. Kaupunki sijaitsee 45 kilometriä länteen Jönköpingistä. Ulricehamnin nimi oli vuoteen 1741 Bogesund. Kaupungissa sijaitsee mm. parantola, rautatieristeys ja tekstiili- ja vaatetusteollisuutta. ==Media== Paikallislehti Ulricehamns Tidning ilmestyy kolmesti viikossa. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kaupungit *
Jussi Kylliäinen

Jussi ”J.Kop” Kylliäinen oli mukana perustamassa Kouvolan Elävän Musiikin yhdistystä eli KEMU:a 80-luvun taitteessa yhdessä Seppo Jarvan, Ilpo Hietamiehen, Reima Saarisen ja Timo Ronkaisen kanssa. Jussi on soittanut/soittaa kitaraa mm. Peer Günt, Loose Prick, Alaston Lounas, One Blood, Garuda, Beatniks, Todistajat Inc yhtyeissä. Hän on myös ollut perustamassa Suomen kymmenen suurimman markkinointiviestintätoimiston joukkoon kuuluvaa Zeeland Societyä ja toiminut AD:na monissa mainostoimistoissa yli 20 vuoden ajan vastuualueenaan luoda toimivaa markkinointiviestintää asiakkaille. Tällä hetkellä hän työskentelee Raksun Tallissa ja huolehtii mm. Peer Güntin keikkamyynnistä ja manageroinnista.Peer Günt Raksun talliin Viitattu 8. toukokuuta 2011 == Diskografia == ===Loose Prick=== ==== Singlet ja EP:t ==== * Mua potkitaan päähän / Velton nimeen (Poko Rekords, 1979) * Kaupunki EP (Poko Rekords, 1979) * Yöt ympäri / Lupaukset onnellisista lapsista (Poko Rekords, 1980) * Jäätynyt hymy / Viimeinen tanssi kadulle (Poko Rekords, 1982) * Kaupunki EP 2002 (Poko Rekords, 2002)Loose Prick Finnmusic.net- sivustollaViitattu 9.toukokuuta.2011 ==== Albumit ==== * Valkoiset sotilaat (Poko Rekords, 1980) * Etkö rakastaisi, että joku rakastaisi (Poko Rekords, 1981) * Beibi - Veltto Virtasen levy jolla Loose Prick soittaa taustayhtyeenä (Johanna, 1982) ==== Omat kokoelmat ==== * Likaisia enkeleitä, valkoisia sotilaita, Loose Prickin parhaat levytykset 1979-1982 (Poko Rekords, 2002) ==== Loose Prickin kappaleita kokoelmilla ==== * Hilselp (Hilselevyt, 1979) (Mä en jaksa enää) * The Shape of Finns to Come -LP (Cherry Red, 1980) (Sinä uinuja) * Hellää terroria korville -EP (Poko Rekords, 1980) (Ota mua kädestä) * Suomi-ilmiö -LP (Polarvox, 1981) (Ota mua kädestä) * Rock disko -LP (Polarvox, 1981) (Etkö rakastaisi, että joku rakastaisi) * Kymijokibeats 1965-1981 -LP (Impulse Records, 1990) (Kaupunki elämää) * Kymijokibeats 1965-1991 -CD (Impulse Records, 1991) (Kaupunki elämää) * Suomi-rock 79 -CD (Poko Rekords, 1994) (Mua potkitaan päähän) * Aitoa suomirokkia -CD-BOXI (Poko Rekords, 2004) (Mua potkitaan päähän) ===Alaston Lounas=== * Taivaskatto / Nämä vuodet 7" (Poko Rekords, 1985) * Hiipivä Hulluus 12" - EP (Poko Rekords, 1985) * Suomi-rock 1985 - kokoelmalevyllä kappaleella Taivaskatto (Poko Rekords, 1994) * Eilisen Jälkeen - Suomalaista Postpunkia 1981-1987 -kokoelmalevyllä kappaleella Taivaskatto (Stupido Records, 2010)Alaston Lounas Finnmusic.net-sivustollaViitattu 9.toukokuuta.2011 ===One Blood=== * Wishing worlds 12" (Poko Rekords, 1989) * One Heart, One Love, One Blood LP (Creature, 1990) * Red, red wine 7" (Creature, 1992) * Dream eyes / Kathmandu 7" (Creature, 1993)One Blood Finnmusic.net-sivustollaViitattu 9.toukokuuta.2011 ===Garuda=== * Unen unessa CDS (The Fool Music, 1993) * Garuda CDEP (Creature, 1994)Garuda Finnmusic.net-sivustollaViitattu 9.toukokuuta.2011 == Aiheesta muualla == *Jussi Kylliäisen MySpace- sivut == Lähteet == Luokka:Suomalaiset kitaristit Luokka:Suomalaiset rockmuusikot Luokka:Vuonna 1962 syntyneet Luokka:Elävät henkilöt
Coming Home

Coming Home tai Comin’ Home voi tarkoittaa: == Televisio ja elokuva== * Katkera paluu (Coming Home), vuoden 1978 yhdysvaltalainen draamaelokuva * Coming Home, vuoden 2014 kiinalainen Zhang Yimoun elokuva == Musiikki == === Albumit === * Coming Home, Faye Wongin albumi vuodelta 1992 * Coming Home, Joe Grusheckyn albumi vuodelta 1998 * Coming Home, Yungchen Lhamon albumi vuodelta 1998 * Coming Home, The Nadasin albumi vuodelta 2000 * Coming Home, Lonestarin albumi vuodelta 2005 ** "You're Like Coming Home", edellisen nimikkokappale, alun perin nauhoittanut Emerson Drive * Coming Home, Lionel Richien albumi vuodelta 2006, tai sen nimikkokappale "I'm Coming Home" * Coming Home, New Found Gloryn albumi vuodelta 2006, tai sen nimikkokappale * Coming Home, Nightmares on Waxin albumi vuodelta 2009 * Coming Home, The Soldiersin albumi vuodelta 2009, tai sen nimikkokappale (katso alta) * Coming Home, Boozoo Bajoun albumi vuodelta 2010 * Coming Home, Painin albumi vuodelta 2016 * Coming Home, Falling in Reversen albumi vuodelta 2017 === Kappaleet === * "Comin' Home", City and Colour'n kappale vuodelta 2006 * "Comin' Home", Cheeseburgerin kappale * "Major Tom (Coming Home)" Peter Schillingin kappale vuodelta 1983 * "Coming Home", Cinderellan kappale vuodelta 1989 * "Coming Home", Alex Lloydin kappale vuodelta 2003 * "Coming Home", The Soldiersin kappale vuodelta 2009 * "Coming Home", Diddy-Dirty Moneyn kappale vuodelta 2010 * "Coming Home", "Coming Home", Gwyneth Paltrow'n kappale vuodelta 2010 * "Coming Home", Iron Maidenin kappale vuodelta 2010 * "Coming Home", Lemarin kappale vuodelta 2010 * "Coming Home", Sjonni's Friendsin kappale, Islannin edustaja Eurovision laulukilpailussa 2011 * "Coming Home", Firelightin kappale vuodelta 2014 * "Coming Home", Sash!:n kappale vuodelta 2021 * "Coming Home", Alter Bridgen albumilta Blackbird * "Coming Home", DJ Tiëston albumilta Parade of the Athletes * "Comin' Home", Delaney & Bonnien albumilta On Tour with Eric Clapton * "Comin' Home", Deep Purplen albumilta Come Taste the Band * "Comin' Home", Humin albumilta Downward Is Heavenward * "Coming Home", Iron Saviorin albumilta Unification * "Coming Home", John Legendin albumilta Once Again * "Comin' Home", Kissin albumilta Hotter Than Hell * "Coming Home", Little Richardin albumilta Pray Along with Little Richard * "Coming Home", The Mavisin albumilta Rapture * "Coming Home", Megadethin albumilta The World Needs a Hero * "Coming Home", Pixie Lottin albumilta Turn It Up Louder * "Comin' Home", Prismin albumilta Armageddon * "Coming Home", Scorpionsin albumilta Love at First Sting
Blackbird

Blackbird, blackbirds, black bird tai black birds voi tarkoittaa esimerkiksi: == Taide == === Elokuvat === * Blackbirds, vuoden 1920 elokuva, pääosassa Justine Johnstone * The Blackbird, vuoden 1926 elokuva, ohjannut Tod Browning * The Black Bird, vuoden 1975 elokuva, pääosassa George Segal * Blackbird, vuoden 2007 elokuva, pääosassa Stephen Adly Guirgis * Blackbird, vuoden 2014 elokuva ===Kirjallisuus=== * Black Bird, Kanoko Sakurakojin luoma manga * Blackbird, kirjallisuutta ja taidetta käsittelevä verkkolehti * Blackbird, Jennifer Lauckin muistelmateos === Musiikki === * ”Blackbird”, The Beatlesin kappale * ”Blackbird”, Norma Johnin kappale, jolla duo edusti Suomea euroviisuissa 2017 * Blackbird, yhdysvaltalainen post-punk-yhtye * The Blackbirds, norjalainen rockyhtye * Blackbird, Alter Bridgen albumi ja sen nimikkokappale vuodelta 2007 * Blackbird, Mannan albumi vuodelta 2014 * ”Black Bird”, The Beautiful Girlsin kappale * Black Bird, Värttinän albumin Musta Lindu uudelleenjulkaisu vuodelta 1998 * ”Blackbird”, kappale Benny Benassin albumilta ...Phobia * ”Blackbird”, kappale Gravesilta * ”Blackbird”, Silly Wizardin albumilta Live Wizardry * ”Blackbird”, Third Dayn albumilta Third Day == Muita merkityksiä == * SR-71 Blackbird, yhdysvaltalainen strateginen tiedustelulentokone * Blackbird, videoeditointiohjelmisto
Paul Gower

Paul Gower on Andrew Gowerin veli, joka on ollut tämän apuna RuneScape-pelin kehittämisessä. Hän oli veljensä mukana perustamassa Jagex-pelistudiota. Hän myi osuutensa Jagexista ja erosi myös tämän hallituksesta vuonna 2010 samaa aikaa muiden perustajajäsenten kanssa.http://www.pcgamesn.com/longest-game- making-runescape ==Lähteet== Luokka:Brittiläiset videopelisuunnittelijat Luokka:Elävät henkilöt Luokka:Syntymävuosi puuttuu
Kimmy Robertson

Kimmy Robertson (s. 27. marraskuuta 1954) on yhdysvaltalainen näyttelijä. Hänen tunnetuin roolinsa on Lucy Moran sarjassa Twin Peaks. Ennen näyttelijän uraansa hän oli ballerina. Robertson tapasi vuonna 2002 Twin Peaks -festivaaleilla John Christian Walkerin, jonka kanssa hän meni naimisiin 18. tammikuuta 2003. He kuitenkin erosivat 27. syyskuuta 2004. == Filmografiaa == * Amerikan viimeinen neitsyt (1982) - Rose * Pulmuset jakso "He Ain't Much, But He's Mine" (1989) - Molly * Kulti, kutistin kakarat (1989) - Gloria * Apua! Lastenvahti kuoli – eihän kerrota äidille? (1991) - Cathy * Twin Peaks (1990–1991) - Lucy Moran * Kaunotar ja hirviö (1991) - Babette the featherduster * Simpsonit jakso "Bart's Friend Falls in Love" (1992) - Samantha Stanky * Batman: The Animated Series jakso "Mad as a Hatter" (1992) - Alice * Pieni merenneito (1992–1994) - Alana * Kaksi tyhmää koiraa (1993) - Penny ("Super Secret Secret Squirrel" -segmentit) * Teho-osasto jakso "Full Moon, Saturday Night" (1995) - Arlena * Ellen jaksot "When the Vow Breaks: osat 1 ja 2" (1996) - Brandy * Pepper Ann (1997) - Gwen Mezzrow * Speed 2 – vaara iskee vesillä (1997) - Liza (Cruise Control) * Bellen lumottu maailma (1998) - Fifi the featherduster * Stuart Little – pieni suuri hiiri (1999) - Cameo * Becker jakso "Afterglow" (2003) - Doris * Drake & Josh jakso "Two Idiots and a Baby" (2004) - Mrs. Galloway * American Dad (2006) Luokka:Yhdysvaltalaiset näyttelijät Luokka:Vuonna 1954 syntyneet Luokka:Elävät henkilöt
Matti Saariaho

Matti Emil Olavi Saariaho (20. kesäkuuta 1930 Lappeenranta – 21. joulukuuta 2001)Janakkalan seurakunta, Saariaho Matti Emil Olavi, Janakkalan hautausmaa, Janakkala, osasto 22, viitattu 2.3.2022 oli suomalainen kirjailija. Saariaho voitti yhteiskunnallisella romaanillaan Työttömät WSOY:n järjestämän suuren romaanikilpailun ja sai 1960 suurimman Pohjoismaissa annetun palkinnon, 3 miljoonaa vanhaa markkaa.Jukka–Pekka Lappalainen, Menestysromaani: Työttömät, Helsingin Sanomat, Kulttuuri, Näkökulma, julkaistu 2.1.1997 Kirjaa on pidetty paitsi kaunokirjallisena myös realistisena. Kirjassa käsitellään muun muassa kirjoittamisaikoihin etujärjestövetoisesti säädettyä lakia yleisestä työttömyysturvasta. Eläketurvakeskuksen Kimmo Kontion mukaan ”Työttömät” olisi soveltunut työttömyysturvan valmistelun ja eläkekomitean mietinnön liitteeksi. Saariaho valmistui koneteknikoksi Tampereen teknillisestä oppilaitoksesta 1949. Hän oli merillä konemiehenä 1952–1955, vuoromestarina Suomen trikoossa Tampereella 1956–1963, ja työskenteli Porin Rosenlewin tehtailla 1964–1970. Saariaho oli siirtolaisena Australiassa 1970–1971, ja sen jälkeen vuorotyönjohtajana Huhtamäki yhtiössä 1972 alkaen. Saariaho oli puheenjohtajana porilaisessa kulttuuriyhdistyksessä Manuscript–63 ry vuosina 1966–1970. Saariahon vanhemmat olivat sekatyömies Vilho Saariaho ja Martta (o.s. Himanen). Puoliso oli Helka Maria (o.s. Parviainen) vuodesta 1953. Saariaho asui myöhemmin Turengissa. == Teoksia == * Työttömät : romaani. WSOY 1960, 4. painos 1960 * Vaaliuurna : romaani. WSOY 1961 * Taakka : romaani. WSOY 1966 * Iines : romaani. WSOY 1967 == Palkinnot == * I palkinto WSOY:n 100-vuotisjuhlakilpailussa 1960 * Tampereen kaupungin kirjallisuuspalkinto 1961 == Lähteet == * * Pirkanmaalaista kaunokirjallisuutta ===Viitteet=== Luokka:Suomalaiset kirjailijat Luokka:Vuonna 1930 syntyneet Luokka:Vuonna 2001 kuolleet
Gary Wilkerson

Gary Wilkerson (s. 19. heinäkuuta 1958) on yhdysvaltalainen kristitty pastori, vaikuttaja ja kirjailija. Wilkerson toimii johtavana pastorina The Springs Church -seurakunnassa Coloradossa. CCB Online Community, The Springs Church, Coloradossa, viitattu seurakunnan johtajaan 9.5.2011 Wilkerson tulee suvusta, jonka historiassa on monen polven ajan ollut pastoreita. Wilkerson sai kutsun Jumalalta kuuden vanhana. Hän aloitti saarnaamaan 16-vuotiaana, nuorisopastorina 19-vuotiaana ja aloitti ensimmäisen seurakunnan 23-vuotiaana. Siitä lähtien hän on auttanut perustamaan seurakuntia, palvellut Times Square Church -seurakunnassa, aloittanut orpokodin, koulun ja nuorisokahvilan San Franciscossa. Vuonna 2002 Gary alkoi matkustamaan isänsä David Wilkersonin kanssa ympäri maailmaa pitäen johtajuuskonferensseja. Hän myös johtaa Passion for Jesus Conferences in North Americaa, jonka tehtävänä on rohkaista kristittyjä palaamaan Jeesuksen luo. Hänen ensimmäinen kirjansa The Divine Intercessor, julkaistiin vuonna 2002. Wilkersonin kutsumus on puhua, opettaa ja kirjoittaa herätyksestä sekä kristityn intohimoisen janon uudistamisesta Jeesusta kohtaan. World Challenge Inc. - About Gary Wilkerson , viitattu 9.5.2011 CCB Online Community - Gary Wilkerson Lead Pastor, viitattu 9.5.2011 == Kirjat == *The Divine Intercessor (suom. Taivaallinen esirukoilija), 124s, 2006, ISBN 9789525114577 == Lähteet == ==Aiheesta muualla== *The Springs Church -seurakunnan virallinen kotisivu *Sermonindex.net - Gary Wilkerson, mp3-puheita. *The Gazatte -lehti: "No room for politics in fast-growing Springs Church" Luokka:Yhdysvaltalaiset papit Luokka:Yhdysvaltalaiset evankelistat Luokka:Yhdysvaltalaiset kristilliset kirjailijat Luokka:Vuonna 1958 syntyneet Luokka:Elävät henkilöt
Sultan Tucker

Sultan Tucker (s. 24. lokakuuta 1978 Philadelphia, Yhdysvallat) on liberialainen entinen yleisurheilija, joka kilpaili pika-aitajuoksussa. Tucker osallistui MM-kisoihin ensimmäistä kertaa Edmontonissa 2001, joissa hän oli 110 metrin aidoissa eränsä kuudes ja karsiutui. Hän voitti seuraavana vuonna pronssia Afrikan-mestaruuskilpailuista ajallaan 13,98 sekuntia. Tucker pääsi 60 metrin aitajuoksussa välieriin sisäratojen MM-kisoissa 2003 ja 2004. Hän ei kuitenkaan menestynyt Ateenan olympialaisissa 2004, joissa hän putosi jo ensimmäisellä kierroksella. Tucker jäi ensimmäiselle kierrokselle myös Helsingin MM-kisoissa 2005. == Ennätykset == Lähde: IAAF * 110 m aidat: 13,54 s (2004) * 60 m aidat (sisäradat): 7,69 (2001) == Lähteet == Luokka:Liberialaiset pika-aitajuoksijat Luokka:Vuonna 1978 syntyneet Luokka:Elävät henkilöt
Arvaa Kuka?

Arvaa Kuka? () on Hasbron markkinoimahttp://www.hasbro.com/fi_FI/shop/browse/Hasbro-Games/Guess- Who/_/N-1rZh3Z43/Ne-2l arvauspeli, jossa pelaajat pyrkivät kuulustelun ja poissulkemisen avulla päättelemään, minkä pelilaudalla olevista hahmoista vastapelaaja on valinnut. == Pelin kulku == Peliä pelaa kaksi henkilöä, joista kummallakin on oma hahmolauta. Laudalla on 24 yksinkertaisesti piirrettyä hahmoa ja heidän etunimensä. Ideana on kysyä kysymyksiä, joihin voi vastata kyllä tai ei. Esimerkiksi jos henkilö A kysyy henkilöltä B "Onko hahmollasi harmaat hiukset?" ja B vastaa kieltävästi, voi A sulkea pois kaikki hahmot, joilla on harmaat hiukset. Jos taas B vastaa myöntävästi, A sulkee pois kaikki hahmot, joilla ei ole harmaita hiuksia. Hahmot suljetaan pois omalta laudalta sulkemalla sen edessä oleva ikkuna. == Eri versioita == Alkuperäisen Arvaa kuka? -pelin lisäksi Hasbro on markkinoinut muun muassa myös Travel Guess Who -http://www.hasbro.com/fi_FI/shop/details.cfm?R=34CA0477-5056-900B-102E-E477B1E31E5D:fi_FI ja Guess Who? Wonderful World Of Disneyhttp://www.hasbro.com/fi_FI/shop/details.cfm?R=6E6F0E85-19B9-F369-1045-2E5D35120CB8:fi_FI -pelejä. ==Lähteet== Luokka:Lasten lautapelit
TV-ohjelma Kettunen

TV-ohjelma Kettunen on suomalainen vuosina 1988–1992 valmistunut satiiriviihdesarja. Sarjan tuotti Yleisradio ja sitä esitettiin Yle TV2 -kanavalla. Sarjan pääosassa on toimittaja-kirjailija Markus Kajo. Ennen televisiosarjaa Kajo piti radiossa Kettunen-nimistä radio-ohjelmaa. Kajon esittämä salahauskan ammattiruikuttaja Kettusen hahmo on absurdia komediaa, jonka juuret ovat itäsuomalaisessa huumorissa. Sarjaan liittyen julkaistiin pakinakirjoja, joista viimeisin Kettusen kannettava julkaistiin lokakuussa 2008. Kirjoissa ihmetellään ”vinksallaan olevaa maailmaa” ja ”ihmisten arkisia sattumuksia”. Kettunen edusti Suomea vuonna 1992 Montreux’n Kultainen ruusu -kilpailussa erikoisohjelmalla Kettunen Special: The Miserables – poloparat. == Kirjat == * Kettusen kirja (1989) * Kettusen toinen tuleminen (1991) * Kettusen kirja (1992) – äänikirja * Kettusen päästöt eli Toisinajattelijan satuja (1993) – äänikirja * Kettusen kolmas (1995) * Kettusen kootut (1996) * Kettusen paluu: Ihmisen käsikirja (2003) * Kettusen kannettava (2008) * Kettusen kuudes aisti (2013) * Tandem-kentauri eli Kettusen jo mones kirja. (2018) == Lähteet == == Aiheesta muualla == * Ylen Elävä arkisto: Kettunen: Poloparat * Ylen Elävä arkisto: Tietoisku vm. 1990: Tv-lupa (Kettunen) Luokka:1980-luvun suomalaiset televisiosarjat Luokka:1990-luvun suomalaiset komediasarjat Luokka:Satiirisarjat Luokka:Yle TV2:n televisio-ohjelmat
Aleksis Kiven katu

Aleksis Kiven katu tai Aleksis Kiven tie -nimisiä Aleksis Kiven mukaan nimettyjä katuja tai teitä on useissa Suomen kaupungeissa: ==Aleksis Kiven katu== *Aleksis Kiven katu Helsingissä *Aleksis Kiven katu Tampereella *Aleksis Kiven katu Hyvinkäällä *Aleksis Kiven katu Hämeenlinnassa * Aleksis Kiven katu Äänekoskella *Aleksis Kiven katu Loimaalla ==Aleksis Kiven tie== *Aleksis Kiven tie Keravalla *Aleksis Kiven tie Nurmijärvellä *Aleksis Kiven tie Siuntiossa *Aleksis Kiven tie Tuusulassa *Aleksis Kiventie Vaasassa
Grand griffon vendéen

Grand griffon vendéen eli iso vendéengriffoni on ranskalainen koirarotu. Se on ranskalaisista griffoneista kaikkein suurin. ==Ulkonäkö== Grand griffon vendéen on ensivaikutelmaltaan hienostunut, tasapainoinen ja vahva olematta raskas. Kirsu on joko musta tai valko-oransseilla yksilöillä mahdollisesti ruskea. Korvat ovat riippuvat, kapeat ja ohuet, kärjistään pitkän soikion muotoiset. Raajat ovat pitkät, lihaksikkaat ja voimakkaat. Karvapeite on pitkähkö ja karhea. Sallitut väritykset ovat keltainen mustin karvankärjin, valko-musta, valko-punainen, valko-keltainen, black & tan ja kolmivärinen (tricolour). Perinteisesti väritykset on tunnettu nimillä jäniksenväri, sudenväri, mäyränväri ja villisian väri. Urosten säkäkorkeus on 62–68 cm ja narttujen 60–65 cm - molemmilla sukupuolilla sallitaan 1 cm vaihtelu suuntaan tai toiseen. Paino on 30-35 kg. == Alkuperä == thumb|Kantarotu isovendéenajokoira. Grand griffon vendéenin uskotaan polveutuvan southern houndista ja karkeakarvaisista italialaisista ajokoirista. Nykyisen rodun esi- isät tunnettiin 1500-luvun Ranskassa nimellä greffier, joka merkitsi hovin virkailijaa, mutta vääntyi sittemmin muotoon griffon. Myös valkoinenajokoira oli yksi rodun esi-isistäMorris, Desmond. Dogs - The Ultimate Dictionary of Over 1000 Dog Breeds, s. 81. Trafalgar Square, 2008: North Pomfret, Vermont.. Koska greffiereiden taustalla vaikutti griffon fauve de bretagne, vaikutti tämä sitä kautta myös grand griffon vendéenin perimään. Lisäksi jalostukseen vaikuttaneina rotuina mainitaan karkeakarvaiset bresseläiset ajokoirat ja chien-gris. Alkuperäinen paikallinen rotu oli lyhytkarvainen isovendéenajokoira (grand vendéen), josta nykyinen karkeakarvainen grand griffon vendéen sittemmin kehittyi.Rotumääritelmä: Grand Griffon Vendeen. Suomen Kennelliitto, 12.11.2013. Haettu 3.1.2021. == Hoito == Grand griffon vendéen on keskitason koulutettava. Nartut oppivat jostakin syystä hieman helpommin kuin urokset. Turkinhoito on myös keskitasoa. Karva on harjattava säännöllisesti takkuuntumisen ja väkevän "koiranhajun" vuoksi. == Lähteet == === Viitteet === Luokka:FCI 6 Ajavat ja jäljestävät koirat Luokka:Ajokoirat Luokka:Ranskalaiset koirarodut
KattenKabinet

Kattenkabinet on Amsterdamissa Hollannissa toimiva kissa-aiheiseen taiteeseen keskittyvä museo. Museossa kuvattiin kohtauksia elokuvaan Ocean´s 12. == Lähteet == == Aiheesta muualla == Museon kotisivut Luokka:Amsterdamin museot
Uskonnollinen kommunismi

Uskonnollinen kommunismi on uskonnollisiin arvoihin pohjautuva kommunismin muoto. Yleisesti termillä viitataan joihinkin egalitaristisiin uskonnollisiin järjestöihin, jotka harjoittavat yksityisomaisuuden hajauttamista niin, että ne jakautuisivat henkilön tarpeiden mukaan. Vastaavasti jokainen henkilö työskentelisi kykyjensä mukaan. Uskonnollisen kommunismin piiriin kuuluvat myös henkilöt ja ryhmät, jotka kannattavat kommunismin periaatetta mutta liittävät siihen myös uskonnollisuuden perinteisen kommunismin vastaisesti. Johtuen marxismin yleisesti uskonnonvastaisesta luonnosta useat uskonnolliset kommunistit vastustavat "kommunismi" -termin käyttöä ja puoltavat esimerkiksi "kommunalismi" -termiä tämän sijaan. Mazdakin, persialaisen uskonpuhdistajan, ajatusten on arvioitu olevan varhaisinta uskonnollista kommunismia.Wherry, Rev. E. M. "A Comprehensive Commentary on the Quran and Preliminary Discourse". == Katso myös == * Ebioniitit * Hutteriitit == Lähteet == Luokka:Kommunismin suuntaukset Luokka:Uskonto ja politiikka
The Sims Medieval

The Sims Medieval on Electronic Artsin julkaisema peli joka ilmestyi maaliskuussa 2011. Se on keskiajalle sijoittuva The Sims peli, jossa pelaaja luo itselleen valtakunnan ja sille hallitsijan (monarch). Hallitsija asuu valtaistuinsalissa ja päättää siellä, mitä valtakunnan asukkaat voivat rakentaa, lähteä tutkimusmatkalle tms. Pelin edetessä, kun pelaaja on suorittanut tarpeeksi tehtäviä, hän pääsee luomaan lisää sankarisimejä eri ammattikunnille. ==Ammattikunnat== Pelin edetessä pelaaja pääsee laajentamaan kuningaskuntaa ja luomaan sankarisimejä 10:stä eri ammattikunnasta. Jokaiseen ammattikuntaan kuuluu omanlaisensa tehtävät ja velvollisuudet. Ammattikunnat ovat: * Monarkki: Monarkki johtaa valtakuntaa, eli päättää valtakunnan asioista, kuuntelee kansalaisia ja laatii käskyjä. * Ritari: Ritari kehittää taistekutaitojaan erilaisia koitoksia varten, metsästävät ja käyttävät Monarkin lisäksi taktista karttaa. * Kauppias: Kauppiaat tuovat markkinoille uusia ja kiinnostavia esineitä, huolehtivat kauppayhteyksistä sekä voivat lahjoa muita simejä tekemään ostoksia. * Bardi: Omistaa elämänsä taiteelle. Bardi hakee inspiraatiota ympäristöstään runojaan, laulujaan ja näytelmiään varten. * Vakooja: Vakooja on liukasliikkeinen viestinnän ylläpitäjä. Vakoojat osaavat mm. taistella, varastaa, tehdä myrkkyjä ja urkkia tietoja muilta simeiltä. * Velho: Velholla on luontaisia kykyjä tehdä loitsuja ja taikoja. Velhot myös meditoivat, lukevat ja kirjoittavat paljon. * Seppä: Sepät valmistavat mm. asiakkaan tilauksesta panssareita ja aseita. Niitä varten sepät etsivät ja kaivavat mineraaleja, ja myyvät valmistamiaan tuotteita kojussaan. * Välskäri: Välskäri vastaa nykyaikana lääkäriä. Välskärit huolehtivat valtakunnan hyvinvoinnista, ja he pystyvät valmistamaan rohtoja, hoitaamaan sairauksia ja operoimaan simejä leikkauspöydällä. * Jakobaanipappi: Jakobaanipapit elävät tiukan moraalijärjestelmän mukaisesti. He saarnaavat, julkaisevat julistuksia, tekevät synninpäästöjä ja käännyttävät muita simejä Jakobaneiksi. * Peteraanipappi: Peteraanipapit ovat rohkaisevia ja myötätuntoisia. He saarnaavat, rukoilevat, johtavat herätysliikkeitä ja kääntävät muita simejä peteraaneiksi. == Vastaanotto == GameSpotin arvostelussa kehuttiin pelin erilaisia lähestymistapoja tehtäviin, kun taas kritiikkiä sai tekemisen rajallisuudesta. == Lähteet == ==Aiheesta muualla== * Luokka:Vuoden 2011 videopelit Luokka:Sims-pelit
Feliks Zemdegs

Feliks Zemdegs (s. 20. joulukuuta 1995) on australialainen Rubikin kuution nopeusratkoja. Häntä pidetään kaikkien aikojen parhaana nopeusratkojana. Hän on ainoa nopeusratkoja, joka on voittanut World Cube Associationin järjestämät maailmanmestaruuskilpailut kahdesti, vuosina 2013 ja 2015. Hän on ansainnut yli 350 ennätystä eri kilpailuissa, 121 maailmanennätystä, 211 Oseanian ennätystä ja 6 Australian ennätystä. == Lähteet== ==Aiheesta muualla== *World Cube Association Luokka:Rubikin kuution nopeusratkojat Luokka:Australialaiset urheilijat Luokka:Syntymävuosi puuttuu Luokka:Elävät henkilöt
Harold Gresley

Harold Gresley (1892−1967) oli brittiläinen taiteilija, kuten myös isänsä ja isoisänsä. Hän maalasi enimmäkseen maisemia, mutta myös joitakin muotokuvia.Derbyshire Artists Derbyshire UK Gresley syntyi Derbyshiressä ja opiskeli Derbyn taidekoulussa. Hän oli merkittävien taiteilijoiden Frank Gresleyn poika ja James Stephen Gresleyn pojanpoika. Ensimmäisen maailmansodan alkaessa Harold Gresley keskeytti taideopintonsa. Hän taisteli Sherwood Foresterien joukoissa ja sai mitalin. Sodan jälkeen hän jatkoi opintojaan Nottinghamissa opettajanaan Arthur Spooner. Hänestä tuli opettaja Reptonin kouluun. Gresley asui loppuikänsä Chellastonissa lähellä Derbyä. Kokoelma Gresleyn teoksia on esillä Derbyn kaupunginmuseossa, sillä taiteenkeräilijä Alfred E. Goodey lahjoitti museolle 77 Gresleyn teosta. == Lähteet == == Aiheesta muualla == *Harold Gresley Auction Price Results Invaluable. (teoskuvia) Luokka:Englantilaiset taidemaalarit Luokka:Vuonna 1892 syntyneet Luokka:Vuonna 1967 kuolleet